**III. VIÐAUKI – REGLUGERÐ FRAMKVÆMDASTJÓRNARINNAR (EB) nr. 809/2004 frá 29. apríl 2004**

**Sbr. tilgreint í 2. mgr. regl. nr. 243/2006:**

***Ef ósamræmi er á milli íslensks og ensks texta reglugerðar framkvæmdastjórnarinnar nr. 809/2004 skal skýra íslenska textann með hliðsjón af enska textanum.***

**Ef ósamræmi er á milli textans í þessu skjali og texta reglugerðar framkvæmdastjórnarinnar nr. 809/2004 er það texti reglugerðarinnar sem gildir.**

**III. VIÐAUKI**

**Lágmarkskröfur um upplýsingar sem koma eiga fram í verðbréfalýsingu fyrir hluti (grunnskjali)**

|  |  |  |
| --- | --- | --- |
| **Bls.** | **Liður** | **Efni** |
|  | **1.** | **ÁBYRGIR AÐILAR** |
|  | **1.1.** | Tilgreina skal alla aðila sem eru ábyrgir fyrir upplýsingum í lýsingunni, og, eftir atvikum, fyrir tilteknum hlutumhennar og í því tilviki skal tilgreina þá hluta sem þeir eru ábyrgir fyrir. Ef um er að ræða einstaklinga, þ.m.t. aðilar að stjórn, framkvæmdastjórn eða eftirlitsstjórn útgefandans, skulu þeir tilgreindir með nafni og stöðuheiti.  Ef um er að ræða lögaðila skal tilgreina nafn þeirra og skráða skrifstofu. |
|  | **1.2.** | Yfirlýsing frá þeim sem eru ábyrgir fyrir lýsingunni þess efnis að samkvæmt þeirra bestu vitund séu upplýsingarnar, sem lýsingin hefur að geyma, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hennar. Eftir atvikum, yfirlýsing frá þeim sem eru ábyrgir fyrir tilteknum hlutum lýsingarinnar þess efnis að samkvæmt þeirra bestu vitund séu upplýsingarnar, sem er að finna í þeim hluta lýsingarinnar sem þeir eru ábyrgir fyrir, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hans. |
|  | **2.** | **ÁHÆTTUÞÆTTIR**  Upplýsingar um áhættuþætti sem skipta máli fyrir verðbréfin sem eru boðin til kaups eða skráð á markað svo meta megi markaðsáhættuna sem tengist þeim skulu birtar á áberandi stað í kafla sem ber yfirskriftina „Áhættuþættir“. |
|  | **3.** | **HELSTU UPPLÝSINGAR** |
|  | **3.1.** | *Yfirlýsing um veltufé*  Yfirlýsing frá útgefanda þess efnis að hann telji að veltufé sé fullnægjandi til að uppfylla núverandi þarfir hans eða ef sú er ekki reyndin skal hann gera grein fyrir því hvernig hann hyggist útvega nauðsynlegt viðbótarveltufé. |
|  | **3.2.** | *Fjármögnun og skuldastaða*  Yfirlýsing um fjármögnun og skuldastöðu (þar sem gerður er greinarmunur á milli skulda sem eru með eða án ábyrgðar og skulda sem eru tryggðar eða ekki) eigi síðar en 90 dögum fyrir dagsetningu skjalsins. Skuldastaða felur einnig í sér óbeinar og óvissar skuldir. |
|  | **3.3.** | *Hagsmunir einstaklinga og lögaðila sem tengjast útgáfunni/útboðinu*  Lýsing á hvers kyns hagsmunum, þ.m.t. ósamrýmanlegir hagsmunir sem skipta máli fyrir útgáfu/útboð, ásamt ítarlegum upplýsingum um aðila sem hlut eiga að máli og eðli hagsmunanna. |
|  | **3.4.** | *Ástæður fyrir útboðinu og ráðstöfun söluandvirðis útboðsins (use of proceeds)*  Ástæður fyrir útboðinu og, eftir atvikum, áætlað nettósöluandvirði sem er sundurliðað og forgangsraðað miðað við fyrirhugaða ráðstöfun þess. Komist útgefandinn að raun um að fyrirhugað söluandvirði verði ekki fullnægjandi til að standa straum af fyrirhugaðri ráðstöfun skal tilgreina fjárhæðina sem upp á vantar og hvaðan sú fjármögnun kemur. Gefa skal ítarlegar upplýsingar um ráðstöfun söluandvirðis vegna útboðsins, einkum þegar það er notað til að kaupa eignir, sem tengjast ekki hefðbundnum rekstri, til að fjármagna tilkynntar yfirtökur annarra fyrirtækja eða til að losa, lækka eða greiða upp skuldir. |
|  | **4.** | **UPPLÝSINGAR UM VERÐBRÉFIN SEM Á AÐ BJÓÐA/SKRÁ** |
|  | **4.1.** | Lýsing á tegund og flokki verðbréfa sem eru boðin til kaups og/eða á að skrá, þ.m.t. ISIN-númer (International Security Identification Number) eða annað slíkt öryggisauðkennisnúmer. |
|  | **4.2.** | Upplýsingar um löggjöfina sem verðbréfin eru gefin út í samræmi við. |
|  | **4.3.** | Upplýsingar um hvort verðbréfin eru nafnbréf eða handhafabréf og hvort þau eru í skírteinisformi (certificated form) eða rafrænt skráð (book-entry form). Í síðara tilvikinu skal tilgreina nafn og heimilisfang aðilans sem sér um skráninguna. |
|  | **4.4.** | Upplýsingar um í hvaða gjaldmiðli verðbréfin eru gefin út. |
|  | **4.5.** | Lýsing á réttindum tengdum verðbréfunum, þ.m.t. hvers kyns takmarkanir á þessum réttindum, og málsmeðferð við nýtingu þeirra.  Réttur til arðs:   * Sá dagur eða dagar sem réttur til arðs stofnast, * þau tímamörk þar sem réttur til arðgreiðslu fellur niður og upplýsingar um hver sá aðili er sem slíkur réttur flyst til eftir þau tímamörk, * takmarkanir á arði og málsmeðferð fyrir handhafa verðbréfa sem eru ekki búsettir í landinu, * fjárhæð arðs eða aðferð við að reikna hann út, tíðni arðgreiðslna og hvort þær séu uppsafnaðar eða ekki.   Atkvæðisréttur.  Forgangsréttur til áskriftar við útboð verðbréfa í sama flokki.  Réttur til hlutdeildar í hagnaði útgefanda.  Réttur til hlutdeildar í tekjum umfram gjöld ef til félagsslita kemur.  Innlausnarákvæði.  Breytingarákvæði (conversion provisions). |
|  | **4.6.** | Ef um er að ræða nýjar útgáfur skal skýra frá ályktunum, heimildum og samþykktum sem hafa eða munu liggja til grundvallar stofnun og/eða útgáfu verðbréfanna. |
|  | **4.7.** | Ef um er að ræða nýjar útgáfur skal tilgreina fyrirhugaðan útgáfudag verðbréfanna. |
|  | **4.8.** | Lýsing á hvers kyns takmörkunum á frjálsu framsali á verðbréfunum. |
|  | **4.9.** | Upplýsingar um hvort til staðar séu skyldubundin yfirtökutilboð og/eða reglur um innlausnarrétt og innlausnarskyldu í tengslum við verðbréfin. |
|  | **4.10.** | Upplýsingar um opinber yfirtökutilboð af hálfu þriðju aðila í tengslum við hlutabréf útgefanda sem hafa átt sér stað á síðastliðnu og yfirstandandi fjárhagsári. Tilgreina skal verð eða skiptakjör sem fylgja slíkum tilboðum og hver niðurstaðan hefur orðið. |
|  | **4.11.** | Að því er varðar landið þar sem útgefandi hefur skráða skrifstofu og land eða lönd þar sem útboð verðbréfa fer fram eða þar sem óskað er eftir skráningu verðbréfa skal tilgreina eftirfarandi:   * Upplýsingar um skatta af verðbréfunum sem haldið er eftir til staðgreiðslu, * upplýsingar um hvort útgefandi ábyrgist að staðgreiðsluskatti sé haldið eftir. |
|  | **5.** | **SKILMÁLAR OG SKILYRÐI FYRIR ÚTBOÐINU** |
|  | **5.1.** | *Skilyrði, tölfræðilegar upplýsingar um útboð, fyrirhuguð tímaáætlun og nauðsynlegar aðgerðir varðandi þátttöku í útboðinu* |
|  | **5.1.1.** | Skilyrði sem gilda um útboðið. |
|  | **5.1.2.** | Heildarfjárhæð útgáfunnar/útboðsins þar sem gerður er greinarmunur á verðbréfum sem eru boðin til kaups og þeim sem eru boðin til áskriftar. Ef fjárhæðin er ekki föst skal lýsa hvernig og hvenær endanleg fjárhæð útboðsins verður tilkynnt opinberlega. |
|  | **5.1.3.** | Upplýsingar um hversu lengi útboðið stendur, þ.m.t. hvers kyns mögulegar breytingar og lýsing á áskriftarferlinu. |
|  | **5.1.4.** | Upplýsingar um hvenær og við hvaða aðstæður er hægt að afturkalla eða fresta útboði og hvort afturköllun geti átt sér stað eftir að viðskipti hefjast. |
|  | **5.1.5.** | Upplýsingar um mögulegar skerðingar á áskriftum og með hvaða hætti endurgreiðsla umframfjárhæða sem umsækjendur hafa greitt fer fram. |
|  | **5.1.6.** | Ítarlegar upplýsingar um lágmarks- og/eða hámarksfjárhæð áskriftar (hvort sem um er að ræða fjölda verðbréfa eða samanlagða fjárfestingarfjárhæð). |
|  | **5.1.7.** | Ef fjárfestum er heimilt að draga áskrift sína til baka skal tilgreina tímabilið sem það er leyfilegt. |
|  | **5.1.8.** | Skipulag og tímamörk fyrir greiðslu og afhendingu verðbréfa. |
|  | **5.1.9.** | Ítarleg lýsing á því á hvernig og hvenær niðurstöður útboðsins verða birtar opinberlega. |
|  | **5.1.10.** | Málsmeðferð varðandi nýtingu forgangsréttar; framsal áskriftarréttar og hvernig farið skuli með áskriftarrétt sem ekki er nýttur. |
|  | **5.2.** | *Skipulag dreifingar og úthlutunar* |
|  | **5.2.1.** | Mismunandi flokkar mögulegra fjárfesta sem verðbréfin eru boðin til kaups. Ef útboð fer fram samtímis á mörkuðum í tveimur eða fleiri löndum og ef ákveðinn hluti hefur verið tekinn eða er tekinn frá fyrir einhverja af  þessum mörkuðum skulu allir slíkir hlutar tilgreindir. |
|  | **5.2.2.** | Ef útgefandi hefur vitneskju um hvort stærstu hluthafarnir, aðilar að stjórn, framkvæmdastjórn eða eftirlitsstjórn útgefandans hafa í hyggju að skrá sig fyrir verðbréfum sem boðin eru til kaups eða hvort einhverjir aðilar hafi í hyggju að skrá sig fyrir meira en 5% af útboðinu, skal hann skýra frá því. |
|  | **5.2.3.** | Upplýsingar áður en úthlutun á sér stað:   1. Upplýsingar um skiptingu útboðsins í hluta, þ.á m. hluta stofnanafjárfesta, almennra fjárfesta og starfsmanna útgefanda, og hvers kyns aðrir hlutar. 2. Skilyrði fyrir endurgreiðslu (claw-back), hámarksfjárhæð slíkrar endurgreiðslu ásamt lægstu prósentutölu sem notuð verður fyrir einstaka hluta. 3. Aðferð eða aðferðir sem notaðar verða við úthlutun þeirra hluta útboðsins   sem úthlutað verður til almennra fjárfesta og starfsmanna útgefanda ef um er að ræða umframáskrift í þessum hlutum.   1. Lýsing á áður skilgreindri forgangsmeðferð fyrir tiltekna flokka fjárfesta eða tengda hópa (þ.m.t. fjárfestingaráætlanir sem beinast að vinum og fjölskyldu) við úthlutunina, það hlutfall útboðsins sem er frátekið fyrir slíka forgangsmeðferð ásamt viðmiðunum um hvernig aðilar teljast til slíkra flokka eða hópa. 2. Upplýsingar um hvort meðferð áskrifta eða tilboða um áskrift í tengslum við úthlutun ákvarðist af því hvaða fyrirtæki leggur áskrift eða tilboð fram eða hefur milligöngu um það. 3. Lágmarksviðmið, ef einhver eru, við úthlutun til almennra fjárfesta innan þess hluta útboðsins sem úthlutað verður til almennra fjárfesta. 4. Upplýsingar um skilyrði fyrir lokun útboðsins ásamt fyrsta degi sem heimilt er að loka því. 5. Upplýsingar um hvort heimila megi fleiri en eina áskrift frá sama aðila og í því tilviki sem það er ekki leyft hvernig fara eigi með slíkar áskriftir. |
|  | **5.2.4.** | Aðferð við tilkynningu til umsækjenda um fjárhæðina sem þeim er úthlutað ásamt upplýsingum um hvort viðskipti megi hefjast áður en tilkynning berst þeim. |
|  | **5.2.5.** | Umframúthlutun og „Green Shoe-réttur til úthlutunar“.   1. Upplýsingar um heimild til hugsanlegrar umframúthlutunar og/eða Green Shoe-réttar til úthlutunar og hvert umfang hennar er. 2. Upplýsingar um tímabil þar sem mögulegt er að beita umframúthlutun og/eða Green Shoe-rétti. 3. Upplýsingar um skilyrði fyrir nýtingu á heimild til umframúthlutunar eða nýtingu Green Shoe-réttar. |
|  | **5.3.** | *Verðlagning* |
|  | **5.3.1.** | Tilgreina skal verðið sem verðbréfin verða boðin á. Ef ekki er vitað um verðið og ef ekki er um að ræða viðurkenndan og/eða virkan markað fyrir verðbréfin skal tilgreina þá aðferð sem er notuð til að ákvarða útboðsverð, þ.m.t. yfirlýsing um hver hafi ákveðið viðmiðanirnar eða hver sé formlega ábyrgur fyrir ákvörðuninni. Upplýsa skal um fjárhæð allra útgjalda og skatta sem áskrifandi eða kaupandi verða sérstaklega krafðir um. |
|  | **5.3.2.** | Aðferð við birtingu útboðsverðs. |
|  | **5.3.3.** | Ef eigendur hlutafjár hjá útgefanda hafa forgangsrétt og þessi réttur er háður takmörkunum eða er afturkallaður skal greina frá því á hverju útgáfuverðið byggist þegar selt er gegn staðgreiðslu og forsendum fyrir takmörkunum og afturköllun á slíkum rétti, ásamt ástæðum slíkra takmarkana og afturkallana og hverjir njóta góðs af þeim. |
|  | **5.3.4.** | Ef mikils misræmis gætir eða gæti gætt milli opinbers útboðsverðs og raunverulegs verðs sem aðilar að stjórn, framkvæmdastjórn eða eftirlitsstjórn eða æðstu stjórnendur eða tengdir aðilar, hafa greitt fyrir verðbréf sem þeir hafa keypt í viðskiptum undanfarið ár eða sem þeir hafa rétt á að kaupa, skal koma fram samanburður á greiðslum í fyrirhugaða opinbera útboðinu og raunverulegum greiðslum þessara aðila. |
|  | **5.4.** | *Markaðssetning og/eða sala og sölutrygging* |
|  | **5.4.1.** | Nafn og heimilisfang þess eða þeirra sem hafa umsjón með heildarútboðinu eða einstaka hlutum þess og, að því marki sem útgefanda eða tilboðsgjafa er kunnugt um, þeirra sem markaðssetja og/eða selja verðbréfin í hinum ýmsu löndum þar sem útboðið fer fram. |
|  | **5.4.2.** | Nafn og heimilisfang þeirra aðila sem annast greiðslur (paying agents) og vörsluaðila (depository agents) í hverju landi fyrir sig. |
|  | **5.4.3.** | Nöfn og heimilisföng aðila sem hafa samþykkt með bindandi samkomulagi að sölutryggja útgáfuna og nöfn og heimilisföng aðila sem hafa samþykkt að markaðssetja og/eða selja útgáfuna án bindandi samkomulags eða eftir bestu getu. Upplýsingar um mikilvæg einkenni samninganna, þ.m.t. hversu mikinn hluta hver hefur til sölu. Sé útgáfan ekki öll sölutryggð skal tilgreina þann hluta sem sölutrygging nær ekki til. Upplýsa skal um heildarþóknanir vegna sölutryggingar og markaðssetningar og/eða sölu. |
|  | **5.4.4.** | Upplýsingar um hvenær samningur um sölutryggingu hafi verið eða verði samþykktur. |
|  | **6.** | **SKRÁNING Á MARKAÐ OG FYRIRKOMULAG VIÐSKIPTA** |
|  | **6.1.** | Upplýsingar um hvort sótt hafi verið eða sótt verði um skráningu á verðbréfunum, sem eru boðin til kaups, á skipulegan verðbréfamarkað eða aðra sambærilega markaði ásamt upplýsingum um viðkomandi markaði. Nefna skal þessar aðstæður án þess að gefið sé í skyn að skráningin verði endilega samþykkt. Tilgreina skal þá daga þegar í fyrsta lagi er hægt að skrá verðbréfin á markað, ef vitað er um þá. |
|  | **6.2.** | Tilgreina skal alla skipulega verðbréfamarkaði eða sambærilega markaði, sem útgefanda er kunnugt um, þar sem verðbréf í sama flokki og verðbréfin sem á að bjóða eða skrá á markað, hafa þegar verið skráð. |
|  | **6.3.** | Ef útgáfa verðbréfa, sem sótt er um skráningu fyrir á skipulegan verðbréfamarkað, á sér stað samtímis eða nánast samtímis og verðbréfa í sama flokki sem eru seld í áskrift eða í einu lagi eða ef verðbréf í öðrum flokkum eru gefin út í almennu eða lokuðu útboði skal gera nákvæma grein fyrir eðli þeirrar aðgerðar og fjölda og einkennum þeirra verðbréfa sem um er að ræða. |
|  | **6.4.** | Upplýsingar um aðila sem hafa gert bindandi samkomulag um að starfa sem milliliðir (intermediaries) á eftirmarkaði og sem búa til seljanleika (liquidity) með kaup- og sölutilboðum, ásamt lýsingu á helstu skilmálum samkomulagsins. |
|  | **6.5.** | Verðjöfnun (stabilisation): Ef útgefandi eða hluthafi sem selur verðbréf hefur veitt umframúthlutunarrétt (overallotment option) eða gefið til kynna að hugsanlega verði farið í verðjöfnunaraðgerðir í tengslum við útboð, skal greina frá eftirfarandi: |
|  | **6.5.1.** | Upplýsingar um að verðjöfnun kunni að fara fram, að ekki sé öruggt að hún fari fram og að hún kunni að verða stöðvuð hvenær sem er. |
|  | **6.5.2.** | Upplýsingar um hvenær tímabilið sem verðjöfnun kann að fara fram hefjist og hvenær því ljúki. |
|  | **6.5.3.** | Upplýsingar um hver sá er sem stýrir verðjöfnun fyrir viðkomandi lögsögu nema þessar upplýsingar liggi ekki fyrir við birtingu. |
|  | **6.5.4.** | Upplýsingar um að verðjöfnun geti haft í för með sér hærra markaðsverð en við venjulegar aðstæður. |
|  | **7.** | **VERÐBRÉFAEIGENDUR SEM VILJA SELJA** |
|  | **7.1.** | Nafn og heimilisfang vinnustaðar þess einstaklings eða aðila sem óskar eftir að selja verðbréf, staða eða önnur mikilvæg tengsl sem seljendur hafa haft við útgefanda undanfarin þrjú ár eða við forvera hans eða tengd fyrirtæki. |
|  | **7.2.** | Upplýsingar um fjölda og flokk verðbréfa sem hver verðbréfaeigandi sem vill selja býður til kaups. |
|  | **7.3.** | Samningar um söluhömlur (lock-up agreements)  Aðilar sem hlut eiga að máli.  Efni samningsins og undantekningar frá honum.  Upplýsingar um hversu lengi söluhömlur vara. |
|  | **8.** | **KOSTNAÐUR VEGNA ÚTGÁFU/ÚTBOÐS** |
|  | **8.1.** | Nettósöluandvirði og áætlaður heildarkostnaður vegna útgáfunnar/útboðsins. |
|  | **9.** | **ÞYNNING (DILUTION)** |
|  | **9.1.** | Fjárhæð og hlutfall tafarlausrar þynningar sem verður vegna útboðsins. |
|  | **9.2.** | Ef um er að ræða áskriftarútboð til núverandi hluthafa skal tilgreina fjárhæð og hlutfall tafarlausrar þynningar ef þeir taka ekki þátt í útboðinu. |
|  | **10.** | **VIÐBÓTARUPPLÝSINGAR** |
|  | **10.1.** | Ef ráðgjafa í tengslum við útgáfu er getið í verðbréfalýsingunni skal birta yfirlýsingu þar sem fram kemur hvert hlutverk þeirra hefur verið. |
|  | **10.2.** | Upplýsingar um önnur gögn í verðbréfalýsingunni sem löggiltir endurskoðendur hafa endurskoðað eða kannað og ef endurskoðendur hafa lagt fram skýrslu. Endursögn skýrslunnar eða, með samþykki lögbærs yfirvalds, samantekt á henni. |
|  | **10.3.** | Ef verðbréfalýsing hefur að geyma greinargerð eða skýrslu frá sérfræðingi skal tilgreina nafn þessa einstaklings, heimilisfang vinnustaðar, menntun hans og hæfi og hvort hann hafi verulegra hagsmuna að gæta gagnvart útgefandanum. Ef skýrslan er samin að beiðni útgefanda skal gefa yfirlýsingu um að slík yfirlýsing eða skýrsla fylgi, á hvaða formi og í hvaða samhengi hún er, ásamt samþykki þess einstaklings sem hefur heimilað innihald  þessa hluta verðbréfalýsingarinnar. |
|  | **10.4.** | Ef upplýsingar eru fengnar frá þriðja aðila skal útgefandi, að svo miklu leyti sem honum er kunnugt um og honum er unnt, út frá þeim upplýsingum sem þriðji aðilinn hefur birt, láta í té staðfestingu þess efnis að upplýsingarnar séu réttar og að engum staðreyndum sé sleppt sem geri upplýsingarnar ónákvæmar eða misvísandi. Þar að auki skal tilgreina uppruna upplýsinganna. |